***Brat s drugog planeta*** (engleski **The Brother from Another Planet**) američka je znanstveno-fantastična filmska komedija iz 1984. koju je napisao i režirao John Sayles. Glavne uloge tumače Joe Morton, Leonard Jackson, Bill Cobbs, David Strathairn i John Sayles. Radnja se odvija oko vanzemaljca u obliku crnoputog čovjeka koji naže utočište u Harlemu, gdje iskusi mnoge dogodovštine. Glavni bezimeni junak tijekom cijelog filma ne izgovori nijednu riječ.

Radnja
------

Svemirski brod se sruši na Zemlju, u luci New Yorka, a iz njega izađe vanzemaljac koji je izgledom identičan crnoputom čovjeku. Kako hode po ulicama i ništa ne govori, ima problema sa snalaženjem, ali ga ljudi dobro prihvate u nekoj pivnici. Pošto ima posebne moći, to iskoristi kako bi pronašao posao popravljača bilo kakvih električnih uređaja. Zaljubi se u jednu pjevačicu, sa kojom provede noć, te se otkriva da se jedino razlikuje od ljudi po tome što ima tri prsta na nogama. Ipak, proganjaju ga dva lovca na glave koji ga žele vratiti natrag na njihov planet. Kada ga proganjaju, spase ga njegovi prijatelji koje je našao na Zemlji.

Glavne uloge
------------

|  |  |
| --- | --- |
| * Joe Morton - Brat
* Rosanna Carter - Žena
* Ray Ramirez - Hispanac
* Yves Rene - Haićanin
* Peter Richardson - Musliman
* Ginny Yang - Korejski vlasnik dućana
* Daryl Edwards - Fly
* Steve James - Odell
* Leonard Jackson - Smokey
* Ishmael Houston-Jones - Plesač
 | * Bill Cobbs - Walter
* Maggie Renzi - Noreen
* Olga Merediz - Noreenin klijent
* Tom Wright - Sam
* Minnie Gentry - Gđa. Brown
* Ren Woods - Bernice
* Fisher Stevens - Čovjek s kartama
* Dee Dee Bridgewater - Malverne Davis
* David Strathairn - Lovac na glave 1
* John Sayles - Lovac na glave 2
 |

Kritike
-------

> Zahvaljujući glavnom junako koji ne može govoriti -- on [Sayles] je u stanju katkada istražiti one vrste scena koje nisu bile moguće od smrti nijemog filma. Tu su pojedini trenuci koju su dostojni Keatona, a tu su i trenuci kada neumoljiva pasivnost Joea Mortona usred cijelog tog kaosa doista podsjeća na Bustera. Tu je i neobičan način na koji film funkcionira poput suptilne društvene satira koja se čini mogućom u niskobudžetnoj, dobroćudnoj komediji. Jer je junak, brat, doslovno pao s neba, te nema mišljenje o niočemu. Tek kasnije otkriva da je na ovom svijetu on "crnac", te da njegova boja kože dovodi do razlike u situacijama. Pokušava to prihvatiti. Kada je u krivu ili povrijeđen, njegova reakcija nije bijes već čuđenje... Njegovo ćuđenje, na svoj vlastiti slatki i jednostavan način, je jedan od najučinkovitijih elemenata u cijelom filmu.
> 
> – Roger Ebert

> Većinom studija likova, ovaj film se sastoji od pametnih i smiješno napisanih vinjeta koje se razlikuju u kvaliteti. Oko polovice filma, *Brat s drugog planeta* se čini kao da pluta bez cilja te se gledatelj može uhvatiti kako nenamjerno traži koliko je sati. Usprkos ovome, ovo je pametna satira koja je i driljiva. *Brat s drugog planeta* je odličan primjer što se može ostvariti sa malim proračunom i dobrim scenarijem.
> 
> – James O'Ehley

Izvori
------

1. ↑  Variety Staff (December 31, 1983). „The Brother From Another Planet". Variety. Pristupljeno 2010-08-13.
2. ↑  Roger Ebert (1.1. 1984). „The Brother from Antoher Planet". rogerebert.com.
3. ↑  James O'Ehley. „The Brother from Antoher Planet". scifimoviepage.com.

Vanjske poveznice
-----------------

* *The Brother from Another Planet* na sajtu IMDb
* *The Brother from Another Planet* na AllRovi-u
* *Brat s drugog planeta* na Rotten Tomatoes

| * p
* r
* u
Filmovi koje je režirao John Sayles |
| --- |
| 
* *Return of the Secaucus 7* (1980)
* *Lianna* (1983)
* *Baby It's You* (1983)
* *The Brother from Another Planet* (1984)
* *Matewan* (1987)
* *Eight Men Out* (1988)
* *City of Hope* (1991)
* *Passion Fish* (1992)
* *The Secret of Roan Inish* (1994)
* *Lone Star* (1996)
* *Men with Guns* (1997)
* *Limbo* (1999)
* *Sunshine State* (2002)
* *Casa de los Babys* (2003)
* *Silver City* (2004)
* *Honeydripper* (2007)
* *Amigo* (2011)
* *Go for Sisters* (2013)

 |